बार्सिलोना कोपा डे रेको फाइनलमा
फिलिप कोउटिन्होले वेञ्चका खेलाडीबाट मैदानमा प्रवेश गर्दै क्लबका लागि आफ्नो पहिलो गोल गरेपछि बार्सिलोनाले बिहीबार राति भ्यालेन्सियालाई २–० ले हरायो । यस जितपछि बार्सिलोना कोपा रेको फाइलनमा पनि प्रवेश गर्न सफल रह्यो । 
म्याड्रिड — फिलिप कोउटिन्होले वेञ्चका खेलाडीबाट मैदानमा प्रवेश गर्दै क्लबका लागि आफ्नो पहिलो गोल गरेपछि बार्सिलोनाले बिहीबार राति भ्यालेन्सियालाई २–० ले हरायो । यस जितपछि बार्सिलोना कोपा रेको फाइलनमा पनि प्रवेश गर्न सफल रह्यो । कोउटिन्होले सेमिफाइनल दोस्रो लेगको ४९ औं मिनेटमा गोल गरे । उनी दोस्रो हाफमा मात्र मैदानमा प्रवेश गरेका थिए । उनी जनवरीमा मात्र कीर्तिमान १९ करोड २० लाख डलरमा लिभरपुलबाट बार्सिलाना आएका हुन् । खेल सकिन आठ मिनेट अघि इान रेकटिचले दोस्रो गोल गरे । डिफेन्डिङ च्याम्पियन बार्सिलोना कोपा डे रेको फाइनलमा प्रवेश गरेको यो लगातार पाँचौं पल्ट हो । त्यसमध्ये उसले पछिल्लो तीन सिजन उपाधि जितेको छ । ‘बार्सिलोनाका लागि पहिलो फाइनल खेल्न पाउने अवसर छ, त्यसैले आजको जित र गोल विशेषत रह्यो,’ ब्राजिली खेलाडीले पछि प्रतिक्रिया दिए । अब उपाधिको भिडन्तमा उसले सेभियाको सामना गर्नेछ । सेभियाले यसअघि फाइनल प्रवेशका लागि लेगानेसलाई पन्छाएको थियो । 